als_Latn dik_Latn sag_Latn
Diferencat në buxhet dhe në cilësi jo gjithmonë janë vendimtare në përcaktimin e rezultatit të një ndeshjeje futbolli dhe në kontekts loja e topkëmbës u jep mundësi të shpresojnë edhe skuadrave që futën në fushë si jofavorite. Me zemrën në fushë dhe me shpirtin e sakrificës, e pamundura mund të bëhet realitet dhe me këtë lajtmotiv nënakmpionët e Shqipërisë do të sfidojnë Metalurg Donjeck. Armando Cungu në mënyrë të vazhdueshme është shprehur se nuk I pëlqen loja mbrojtëse, madje fjala katenacio, sipas tij, nuk bën pjesë në fjalorin e një trajneri që si futbollist është edukuar me filozofinë e futbollit shkodran, megjithatë ndaj ukrainasve është e pamundur të luash në sulm, pasi do të rezultonte një aventurë vetëvrasëse. Edhe pse vendimi është ekskluzivisht Cungut, gjithsesi mund të jepet një ide e përgjithshme sesi do të vendoset Kukësi në fushën e lojës.
Argent Halilaj mbetet titullar I padiskutueshëm në portë, ndërsa në mbrojtje pritet të rreshtohen Peqini nga e djathta, Brahja – Mallota në qendër dhe Hallaci në të majtë. Në mesfushë si shkatërrues pritet të aktivizohen Malkarne dhe Karabeci, Allmuca disi më I avancuar, ndërsa nga krahët Prongi dhe Hoxha. Llazar Popovic me shumë mundësi të jetë sulmuesi i avancuar I verilindorëve. Diskutimi I vetëm I përket aktivizimit të mundshëm të Enkel Alikajt, që shquhet më shumë për organizimin e lojës dhe për pasin e fundit. Nëse Cungu vendos të aktivizojë 31-vjecarin, Allmuca do të ketë më shumë detyra mbrojtëse, ndërsa Malakarne do të ulej në stol. Duke marrë në konsideratë diferencat në cilësi, kuptohet që në kët 90-minutësh të parë Kukësi do të jetë shumë I kujdesshëm në fazën mbrojtësi, për shpresuar në goditjen nëpërmjet kundërsulmit të shpejtë pse jo edhe te fati, që në Sarjevo vendosi për kualfikimin e skuadrës shqiptare në këtë tur të tretë.
Burimi:SuperSport
You must be logged in to post a comment Login
als_Latn als_Latn als_Latn eng_Latn